GUNKUL ตั้งเป้าปี 59 รายได้โต 10% จากคาดราว 4.93 พันลบ.ในปีนี้
GUNKUL ตั้งเป้าปี 59 รายได้โต 10% จากคาดราว 4.93 พันลบ.ในปีนี้
16 ก.ย. 2558

บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัทตั้งเป้ารายได้ปี 59 เติบโตราว 10% จากปีนี้ที่คาดว่าจะมีรายได้ราว 4.93 พันล้านบาท ซึ่งเติบโตตามเป้าหมายมากกว่า 50% จากปี 57 หลังจากรายได้ในช่วง 9 เดือนแรกของปีนี้สูงกว่าทั้งปีก่อน
จากนั้นรายได้จะเติบโตก้าวกระโดดเป็น 7.83 พันล้านบาทในปี 61 เนื่องจากบริษัทเดินหน้าขยายการลงทุนด้านพลังงานทดแทนอย่างต่อเนื่อง โดยเตรียมร่วมมือกับพันธมิตรลงทุนโรงไฟฟ้าไบโอแมสขนาดกำลังผลิต 60 เมกะวัตต์ หลังจากโรงไฟฟ้าพลังงานแสงอาทิตย์สามารถจ่ายไฟเชิงพาณิชย์ กำลังผลิตตามสัดส่วนการถือหุ้น 26.16 เมกะวัตต์
ทั้งนี้ บริษัทเตรียมแผนออกหุ้นกู้วงเงินไม่เกิน 200-300 ล้านบาทในช่วงเดือน ต.ค.นี้ เพื่อใช้เป็นเงินทุนหมุนเวียน จากวงเงินที่ได้รับอนุมัติจากผู้ถือหุ้นทั้งหมด 1 พันล้านบาท
               